Stanley Cup-sluttspillet 2014

Stanley Cup-sluttspillet 2014 begynte 16. april 2014, og ble avsluttet 14. juni.

Tittelforsvarer var Chicago Blackhawks som vant finaleserien 4-2 etter å ha vunnet den avgjørende kampen mot Boston Bruins 2-3 i en bortekamp i TD Garden 24. juni 2013.

Kvalifisering 

NHL etablerte en ny divisjonsinndeling fra 2013–2014-sesongen, hvor Eastern Conference består av 16 lag, fordelt med åtte lag i hver av de to divisjonene Atlantic Division og Metropolitan Division, mens den 14 lag store Western Conference er fordelt på de to divisjonene Pacific Division og Central Division med syv lag hver.

Som en følge av denne endringen, ble også kvalifiseringen til Stanley Cup-sluttspillet endret fra det tidligere conference-baserte kvalifiseringen til en divisjonsbasert kvalifisering. De tre beste lagene fra hver divisjon er kvalifiserte til sluttspillet i innen gjeldende conference. De resterende to sluttspillplassene i hver conference blir tildelt såkalte wildcard-vinnere, som er de to beste lagene i hver conference som ikke lyktes å få en sluttspillplass gjennom sin divisjon.

Kvalifiserte lag 
For første gang siden 1973 var det bare et canadisk lag som ble kvalifisert til sluttspillet, nemlig Montreal Canadiens.

Detroit Red Wings kvalifiserte seg til sluttspillet for 23. gang på rad, og er det laget av de deltakende som har vært med flest ganger på rad. Bare Boston Bruins (29, 1968–1996), Chicago Blackhawks (28, 1970–1997), Montreal Canadiens (25, 1980–2004) og St. Louis Blues (24, 1971–1994) har flere etterfølgende deltakelser i sluttspillet.

Dallas Stars avsluttet NHLs tredje lengste fravær fra sluttspillet, da laget kvalifiserte seg for første gang på seks år.

Columbus Blue Jackets kvalifiserte seg for andre gang i sin historie, etter å også ha deltatt i Stanley Cup-sluttspillet 2009 etter at laget ble tatt opp i NHL i 2000.

Kvalifiserte lag:

Eastern Conference 
Atlantic Division
 Boston Bruins, vinner av Atlantic Division og Eastern Conference. Vinner av Presidents' Trophy – 117 poeng
 Tampa Bay Lightning – 117 poeng
 Montreal Canadiens – 100 poeng

Metropolitan Division
 Pittsburgh Penguins, vinner av Metropolitan Division – 109 poeng
 New York Rangers – 96 poeng
 Philadelphia Flyers – 94 poeng

Wild Cards
 Columbus Blue Jackets – 93 poeng (38 seiere, etter full tid og sudden death)
 Detroit Red Wings – 93 poeng (34 seiere, etter full tid og sudden death)

Western Conference 

Central Division
 Colorado Avalanche, vinner av Central Division – 112 poeng
 St. Louis Blues – 111 poeng
 Chicago Blackhawks – 107 poeng

Pacific Division
 Anaheim Ducks, vinner av Pacific Division og Western Conference – 116 poeng
 San Jose Sharks – 111 poeng
 Los Angeles Kings – 100 poeng

Wild Cards
 Minnesota Wild – 98 poeng
 Dallas Stars – 91 poeng

Sluttspill 
Sluttspillet ble spilt i et cupformat, hvor de to første rundene er innen hver divisjon, hvor wildcard-laget spiller mot divisjonsvinneren, og lag to og tre spiller mot hverandre. Vinnerne avanserte til neste runde som var en divisjonsfinale, og vinnerne av divisjonsfinalene gikk videre til conferencefinale. De to conferencevinnerne møtte hverandre i Stanley Cup-finalen.

I de to første rundene hadde det høyest seedede laget hadde hjemmebanefordel, mens i conferencefinalene og i Stanley Cup-finalen var det laget med flest poeng fra grunnserien som hadde hjemmebanefordel.

Det ble spilt best av syv kamper, i følgende serie (for det høyst seedede laget): H-H-B-B-H-B-H, slik at det høyest seedede laget startet med to hjemmekamper.

Ferdigspilt
Kodene til venstre er seeding, plassering i divisjon, ev. wildcard (WC). Wildcard-lagene kan ha spilt i den andre divisjonen i grunnspillet.
Tallene til høyre står for antall seire i best av syv serien.

Stanley Cup-finalene

Finalen ble spilt best av 7 kamper. Los Angeles Kings hadde flest poeng i grunnserien og er det høyest rangerte lag, og hadde hjemmekamp i kamp 1, 2, 5, mens New York Rangers hadde hjemmekamp i kamp 3, 4 og 6. Første kamp ble spilt 4. juni og den siste kampen 14. juni (norsk tid) da Los Angeles avgjorde finaleserien i femte kamp.

New York Rangers hadde ikke vunnet Stanley cup siden 1994.

Dette var den tredje gangen disse to lagene møtte hverandre i sluttspillet, hvor Rangers hadde vunnet de første sluttspillmøtene. Sist gang lagene møttes var i 1981, da Rangers slo ut Kings i kvartfinalen. Kings vant Stanley Cup for første gang i 2012, mens Rangers har ikke vunnet siden 1994. I årets grunnserie van begge lagene to ganger.

Los Angeles Kings ble kvalifisert fra Western Conference, mens New York Rangers fra Eastern Conference.

Dette var første gang en nordmann vil delta i finalespillet, da Mats Zuccarello Aasen ble kvalifisert gjennom New York Rangers. Han scoret også mål i den andre finalekampen.

Alle klokkeslett er i Eastern Time (UTC-04:00)

Statistikk

Poengtoppen
De ti beste poengplukkerne rangert etter antall poeng. Ved samme antall poeng, rangeres de med flest scoringer først. ved samme antall poeng og scoringer, rangeres de med færrest kamper først. Ved fortsatt lik plassering, rangeres spillerne etter +/-, og tilslutt alfabetisk.

Målvakter 
De beste fem målvaktene, basert på gjennomsnittlig mål mot (GAA) og redningsprosent, sortert på GAA og med minst 420 minutter spilt. Kriteriene for å ble inkludert er i fet skrift.

Referanser

Eksterne lenker 
 nhl.com

Stanley Cup-sluttspill
Ishockey i 2014
Sport i Canada i 2014
Sport i USA i 2014